Priešgaisrinis purkštuvas

Sprinkleris – specialios paskirties purkštukas, skirtas gaisrą gesinti vandeniu ar kita ugnį slopinančia medžiaga. 

 Projektavimas 
miniatiūra|Sprinkleris nukreiptas žemyn
Stacionarios gaisrų gesinimo sistemos, kurių pagrindinis komponentas yra sprinkleris yra įrengiamos pastatuose ar patalpose atsižvelgiant į jų plotą, tūrį, paskirtį. Pagal minėtus kriterijus patalpoms yra priskiriama gaisro pavojaus klasės: 

 LH ("Light Hazard") – mažai pavojingas – mokyklos, kalėjimai.
 OH ("Ordinary Hazard") – pavojingas – automobilių saugyklos, viešbučiai, administracinės paskirties pastatai.
 HH ("High Hazard") – labai pavojingas ir skirstomas į: HHP ir HHS (High Hazard Process; High Hazard Storage) - pavojingoms medžiagų sandėliavimo patalpoms bei gamykloms.LST EN 12845 „Stacionariosios gaisrų gesinimo sistemos. Automatinės purkštuvų sistemos. Projektavimas, įrengimas ir techninė priežiūra“

Žinant teritorijos pavojaus klasę, nustatomas reikiamas sprinklerio našumas, jo maksimalus saugomas plotas, parenkamos hidraulinės zonos, pagal kurias skaičiuojamas reikiamas sistemos slėgis bei vandens kiekis.

 Parametrai 
Sprinkleriniai įrenginiai yra projektuojami, įvertinant patalpos temperatūrą. Patalpose, kuriose temperatūra yra ne žemesnė nei +5 °C gaisrui gesinti naudojami sprinkleriniai įrenginiai pripildyti vandeniu, o patalpose kuriose gali būti minusinė temperatūra ir yra tikimybė vandeniui užšalti naudojami oru pripildyti sprinkleriniai įrenginiai. Taip pat pagal aplinkos temperatūra yra pasirenkama ir sprinklerių aktyvavimosi temperatūra. Dažniausiai ji parenkama apie 30 °C didesnė nei aplinkos temperatūra. Sprinklerio aktyvavimosi temperatūrą nusako sprinkleryje esančios kapsulės spalva.Statinių vidaus gaisrinio vandentiekio sistemų projektavimo ir įrengimo taisykles, patvirtinta Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2007 m. gegužės 22 d. įsakymu Nr. 1-66

 Oranžinė – 57 °C
 Raudona – 68 °C
 Geltona – 79 °C
 Žalia – 93 °C
 Mėlyna – 141 °C
 Violetinė – 182 °C
 Juoda – 204/260 °CNFPA 13, Standard for the Installation of Sprinkler Systems

 Tipai 
Pagal suveikimo greitį sprinkleriniai įrenginiai yra skirtstomi į:

 Standartinis A
 Specialusis
 Greitasis

Pagal deflektoriaus poziciją sprinkleriai skirstomi į:

 Nukreiptus aukštyn
 Nukreiptus žemyn
 Šoninius

 Literatūra 

Kategorija:Inžinerija